# Estríjol

L'estríjol o rascador és un instrument que s'usa per netejar ("estrijolar") les cavalleries.
Es tracta d'una xapa de ferro de diferents seccions, en forma de "U" en les peces més antigues. Consta de diverses serretes amb dents menudes, triangulars i romes. La nansa o mànec és de fusta, amb tija central de ferro.

## Forma i materials

Les formes dels diferents tipus d’estríjols són variades. N’hi ha amb mànec i sense mànec. Hi ha models que s'assemblen a una sabatilla ovalada, amb una brida per a passar-hi la mà. La característica més important –i que determina la seva utilitat- es la part dentada. En actuar sobre el pelatge facilita el despreniment de la pols i la brutícia. Amb l’inconvenient de ser susceptible d’agredir el pelatge i la pell de l’animal si s'aplica sense cura. La part dentada pot ser rígida (metalls i aliatges), semi-rígida (plàstics) o flexible (elastòmers). La part dentada pot presentar-se en diverses formes.

## Mesures antisèptiques

Com altres estris i materials en contacte amb els cavalls i els humans, és convenient procedir a una desinfecció periòdica dels estríjols. Hi ha autors que recomanaven una immersió en líquid desinfectant o fer-los bullir en aigua.

## Documents

L'existència i ús de l'estríjol (o instruments similars) és molt antiga. La consulta d’alguns documents hauria de millorar la comprensió de casos concrets relacionats amb el tema.
* C350 aC. Xenofont, en la seva obra sobre equitació Peri hippikes, va parlar de forma genèrica sobre els estris destinats a la neteja del cavall. Sense descripció ni designació.
| « | (Traducció lliure) ...Quan calgui netejar el cavall s'ha de començar pel cap i la crinera: és inútil netejar les parts baixes si hom no ha netejat la part de dalt. La resta del cos s'hauria de netejar amb els instruments adequats, espolsant el pelatge en la direcció dels pèls. La part de l'esquena no s'ha de netejar amb instruments. Cal emprar el palmell de la mà, fregant i ordenant els pèls segons creixen. Així es fereix menys la part de l'esquena on seu el genet... | » |
| — Xenofont. Peri hippikēs. Cap.5. |||
* 1320. A la La Divina Comèdia es parla dels mossos de quadra i de l'estrijolament.
* 1344. En les Ordinacions de Pere el Cerimoniós es destinen vuit macips (per a fer de mossos de quadra) encarregats d’estrijolar els cavalls i mules del rei. També s'indiquen les condicions de la tasca a realitzar segons l'estació de l’any.
* 1567. Pasqual Caracciolo, en l’obra La Gloria del Cavallo, esmenta els consells de Xenofont.
* 1825. Instruccions sobre l’ús de l'estríjol en una obra italiana.
* 1864. En l'obra Les chevaux du Sahara et les mœurs du désert, el general Daumas explica que els natius no estrijolaven els cavalls.
* 1865. Instruccions de la cura i neteja dels cavalls en italià.
* 1865. Inconvenients d'un estrijolat excessiu.
* 1872. Una obra sobre cavalls de guerra recorda la mala pràctica d’un estrijolat sever, que pot afectar la pell del cavall.
* 1882. Neteja i "beneficio del forraje".
* 1916. Indicacions sobre la manera d’estrijolar segons les regulacions de la cavalleria militar dels Estats Units.

## Vegeu també

* Esperó (hípica)
* Estrígil

## Referències

* ↑ Diccionari Català-Castellà-Llatí-Frances-Italià. En la Imprenta de Joseph Torner, 1839, p. 906– [Consulta: 15 febrer 2011].
* ↑ DCVB: Estríjol.
* ↑ Agustí, M. Llibre dels secrets de agricultura, casa rustica y pastoril. en la estampa de Esteue Liberôs, 1617, p. 177-IA1.
* ↑ Vogel, C. Complete Horse Care Manual. Dorling Kindersley Limited, 2011, p. 62. ISBN 978-1-4053-6636-6.
* ↑ Clark, J. The Medieval Horse and Its Equipment, C.1150-c.1450. Boydell Press, 2004, p. 158 (Medieval finds from excavations in London). ISBN 978-1-84383-097-9.
* ↑ Cavalry School (U.S.). Horsemanship and Horsemastership. Cavalry School, Academic Division, 1944, p. 174 (Horsemanship and Horsemastership).
* ↑ Xenophon's Rules for the Choice, Management, and Training of Horses; Intended Principally for Officers of the Cavalry. J. Smeeton,... Sold also by T. Egerton,... and J. Hatchard, 1802, p. 15.
* ↑ Oeuvres complètes de Xénophon traductions: De Dacier ... \et al.! (en francès). Charpentier et C.ie, 1873, p. 472.
* ↑ Alighieri, D.; Federzoni, G. La divina commedia: Inferno (en italià). L. Cappelli, 1919, p. 518 (La divina commedia).
* ↑ de Bofarull y Mascaró, P.; de Bofarull y de Sartorio, M.; de Asís de Bofarull y Sans, F. Colección de documentos inéditos del Archivo General de la Corona de Aragón (en castellà). J.E. Montfort, 1850, p. 52 (Colección de documentos inéditos del Archivo General de la Corona de Aragón).
* ↑ Caracciolo, P. La Gloria del Cavallo (en italià), 1567, p. 590.
* ↑ Passeggiate. Passeggiate a cavallo, o sia Manuale dell'arte del cavalcare (en italià). Pietro e Giuseppe Vallardi, 1825, p. 172.
* ↑ Daumas, E.; al-Dīn, A.Q.M.. Les chevaux du Sahara et Les mœurs du désert (en francès). M. Lévy frères, 1864, p. 143.
* ↑ Istruzione sulla cura, igiene, nutrimento e conservazione dei quadrupedi e sulla custodia del carreggio e bardature presso i corpi di fanteria (en italià). dalla Tipografia Fodratti, 1865, p. 15.
* ↑ Brackett, A.G.. History of the United States Cavalry: From the Formation of the Federal Government to the 1st of June, 1863 ; to which is Added a List of All the Cavalry Regiments, with the Names of Their Commanders, which Have Been in the United States Service Since the Breaking Out of the Rebellion. Harper & Bros., 1865, p. 162 (Civil War unit histories: Union -- higher and independent commands and naval forces). ISBN 978-0-608-43878-8.
* ↑ Magner, D. The New System of Educating Horses Including Instructions on Feeding, Watering, Stabling, Shoeing, Etc. with Practical Treatment for Diseases: Illustrated. Including a Large Number of Valuable Recipes Not Before Pulished. Warren, Johnson & Company, 1872, p. 81.
* ↑ Spain; Socías, M. Ordenanzas de S.M. para el régimen, disciplina, subordinacion y servicio de sus ejércitos, adicionadas previa autorización de S.M.: con las disposiciones vigentes por el teniente general Don Mariano Socías ... (en castellà), 1882, p. 421 (Ordenanzas de S.M. para el régimen, disciplina, subordinacion y servicio de sus ejércitos, adicionadas previa autorización de S.M.: con las disposiciones vigentes por el teniente general Don Mariano Socías).
* ↑ United States General Staff Corps. Cavalry Drill Regulations: United States Army, 1916, 1917, p. 371.